Μείναμε στην Ειρήνη 2 εβδομάδες. Πριν ακόμα φτάσουμε φάνηκε η προθυμία της Ειρήνης να μας εξυπηρετήσει σε ο,τι μπορούσε ειδικά σε ο,τι αφορά σε εξοπλισμό για ένα παιδάκι 2 χρόνων. Το σπίτι είχε ο,τι χρειαζόμασταν για τις ανάγκες μας (παρκοκρέβατο, κουζινικά, πλυντήριο, σίδερο) και είχε και διαθέσιμα κλινοσκεπάσματα και πετσέτες για όποτε τα χρειαζόμασταν. Πολύ άνετο σπίτι με πολύ όμορφη αυλή. Το σπίτι βρίσκεται σχεδόν στο κέντρο του νησιού σε ιδανικό σημείο για να έχεις πρόσβαση σε όλα τα μέρη του νησιού. Η Ειρήνη και η οικογένεια της είναι καταπληκτικοί οικοδεσπότες. Μας έφερνε φρέσκα αυγά από τις κότες της, γάλα από τα κατσικάκια και γιαούρτι που έφτιαχνε η ίδια, λαχανικά φρέσκα.. η μικρή ξετρελάθηκε με τα ζωάκια και απολάμβανε την παρέα της Ειρήνης και το παιχνίδι στην αυλή καθώς είχε τσουλήθρα, κούνιες, αυτοκινητάκι.. ιδανικά παιχνίδια για ένα 2χρονο παιδάκι. Είναι ιδανικό μέρος για οικογένεια με παιδιά. Περάσαμε πολύ όμορφα και σίγουρα θα ξαναπάμε.